Բազուր Ռիշեդլի

**Ռիշեդլի Բազուր** (, ), նիդերլանդցի ֆուտբոլիստ, թուրքական «Կոնյասպոր» ակումբի հենակետային կիսապաշտպան։

Հանդես է եկել Նիդերլանդների հավաքականում:

## Ակումբային կարիերա
thumb|left|190px|Բազուրը «Այաքսի» կազմում Սկսել է ֆուտբոլով զբաղվել հայրենի Ուտրեխտի «Էլինկվեյք» ֆուտբոլային ակումբի սիրողական թիմում: 2006 թվականին ընդունվել է «ՊՍՎ» ակումբի ֆուտբոլային ակադեմիա։ Հաջող խաղերը երիտասարդական թիմում հետաքրքրել են եվրոպական շատ ակումբների։ Նրա նկատմամբ հետաքրքրություն են ցուցաբերել անգլիական «Մանչեսթեր Սիթին», «Չելսին», «Ասենալը» և «Նյուքասլ Յունայթեդը»։ Որոշել է մնալ Նիդերլանդներում և ընտրել է Ամստերդամի «Այաքսի» առաջարկը: 2014 թվականի դեկտեմբերի 6-ին «Վիլլեմ II-ի» դեմ խաղում նորամուտն է նշել Նիդերլանդների ֆուտբոլի առաջնությունում՝ երկրորդ խաղակեսի սկզբում փոխարինելով Լուկաս Անդերսենին։ 2015 թվականի փետրվարի 15-ին «Տվենտեի» դեմ խաղում խփել է առաջին գոլը «Այաքսի» կազմում։ Մարտի 19-ին ուկրաինական «Դնեպրի» դեմ Եվրոպայի լիգայի խաղում դարձել է գոլի հեղինակ։ 2015 թվականի ապրիլին մինչև 2020 թվականի հունիս երկարաձգել է պայմանագիրը։

2016 թվականի դեկտեմբերի 14-ին գերմանական «Վոլֆսբուրգ» ակումբը հայտարարել է Բազուրի հետ պայմանագիր կնքելու մասին, որի ժամկետը նախատեսված էր մինչև 2021 թվականի հունիսի 30-ը։ Տրանսֆերի արժեքը կազմել է 12 միլիոն եվրո։ Փետրվարի 12-ին «Հոֆենհայմի» դեմ խաղում նորամուտն է նշել Բունդեսլիգայում։ Մեկնարկային մրցաշրջանում առաջնությունում «գայլերի» կազմում անցկացրել է 12 հանդիպում, ինչպես նաև մեկ հանդիպում է անցկացրել «Բավարիայի» դեմ երկրի գավաթի խաղարկությունում։ 2018 թվականի ամռանը վարձավճարով տեղափոխվել է պորտուգալական «Պորտու»։ 2019 թվականի հուլիսին եռամյա պայմանագիր է կնքել «Վիտեսի» հետ։

2024 թվականի սեպտեմբերի 11-ին տեղափոխվել է թուրքական «Կոնյասպոր»՝ կնքելով երկամյա պայմանագիր մինչև 2026 թվականի կեսը։ Սեպտեմբերի 14-ին «Սամսունսպորի» դեմ արտագնա խաղում նորամուտն է նշել Թուրքիայի առաջնությունում։

## Միջազգային կարիերա
2012 թվականին Նիդերլանդների պատանեկան հավաքականի կազմում հաղթել է Սլովենիայում կայացած Եվրոպայի պատանեկան առաջնությունում: Մրցաշարի ընթացքում մասնակցել է Բելգիայի, Լեհաստանի, Վրաստանի և Գերմանիայի թիմերի դեմ խաղերին։

2013 թվականի սկզբին Կուրասաոյի ֆուտբոլի ֆեդերացիան նրան առաջարկել էր պաշտպանել երկրի գույները Մեքսիկայի ԿՈՆԿԱԿԱՖ-ի երիտասարդական գավաթի խաղարկությունում, քանի որ Ռիշեդլին կուրասաոսյան արմատներ ունի: Հրաժարվել է՝ պատճառաբանելով Նիդեռլանդներում հանդես գալու որոշումը։

2015 թվականի նոյեմբերի 13-ին Ուելսի հավաքականի դեմ ընկերական խաղում նորամուտն է նշել Նիդերլանդների հավաքականի կազմում՝ երկրորդ խաղակեսում փոխարինելով Յորդի Կլասիին։

## Ձեռքբերումներ
**Նիդերլանդներ (մինչև 17)**

* Եվրոպայի պատանեկան առաջնություն՝ 2012

## Վիճակագրություն
### Ակումբային կարիերա

### Հավաքականի խաղերի ցանկ

**Ընդամենը 6 խաղ/0 գոլ, 4 հաղթանակ, 1 ոչ-ոքի, 1 պարտություն:**

## Ծանոթագրություններ

Կատեգորիա:ԱԶ Ալկմարի ֆուտբոլիստներ
Կատեգորիա:Այաքսի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Ուտրեխտի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի պաշտպաններ